ໃນວັນທີ 7 ກໍລະກົດ 2021 ເວລາ 13:30 ຄະນະໂຄສະນາອົບຮົມແຂວງວຽງຈັນ ໄດ້ຈັດຕັ້ງເຊື່ອມຊື່ມມະຕິກອງປະຊຸມໃຫຍ່ຜູ້ແທນທົ່ວປະເທດຄັ້ງທີ XI ຂອງພັກ, ມະຕິກອງປະຊຸມໃຫຍ່ຄັ້ງທີ VI ຂອງອົງຄະນະພັກແຂວງວຽງຈັນ, ຕິດພັນກັບການເຜີນແຜ່ຜົນສໍາເລັດກອງປະຊຸມຄັ້ງປະຖົມມະ ລຶກຂອງສະພາແຫ່ງຊາດຊຸດທີ IX ແລະ ສະພາປະຊາຊົນແຂວງ ຊຸດທີ II ຂຶ້ນ, ຢູ່ທີ່ຫ້ອງປະຊຸມ ຄະນະກວດກາພັກແຂວງວຽງຈັນ
ໂດຍການເປັນປະທານ ຂອງທ່ານ ສົມຄິດ ອິນທະວົງ, ກໍາມະການພັກແຂວງ, ເລຂາໜ່ວຍພັກຫົວໜ້າຄະນະໂຄສະນາອົບຮົມແຂວງວຽງຈັນ, ມີສະມາຊິກພັກ, ພະນັກງານ ເຂົ້າຮ່ວມທັງໝົດ 21 ສະຫາຍ, ຍິງ 14 ສະຫາຍ.
ກອງປະຊຸມປະຕິບັດເປັນສອງເວລາຄື:
ວາລະທີ 1: ແມ່ນຮັບຟັງການເຜີຍແຜ່ເຊື່ອມຊືມມະຕິກອງປະຊຸມໃຫຍ່ຜູ້ແທນທົ່ວປະເທດຄັ້ງທີ XI ຂອງພັກ ແລະ ມະຕິກອງປະຊຸມໃຫຍ່ຄັ້ງທີ VI ຂອງອົງຄະນະພັກແຂວງ ເຊີ່ງໃຫ້ກຽດເຜີຍ ແຜ່ໂດຍ ທ່ານ ສົມຄິດ ອິນທະວົງ, ກໍາມະການພັກແຂວງ, ຫົວໜ້າ ຄະນະໂຄສະນາອົບຮົມແຂວງວຽງຈັນ, ເຊີ່ງທ່ານໄດ້ຍົກໃຫ້ເຫັນ ຜົນງານໃນການຊີ້ນໍາໆພາກໍ່ຄື ໝາກຜົນຂອງການຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ X ຂອງພັກໃນໄລຍະ 5 ປີ ຜ່ານມາ ກໍ່ຄືຄັ້ງທີ V ຂອງແຂວງ, ພ້ອມກັນນັ້ນກໍ່ຍົກໃຫ້ເຫັນເຖິງບັນດາຄາດໝາຍສູ້ຊົນກໍ່ຄືວຽກງານຈຸດສຸມໃນຕໍ່ໜ້າ ເພື່ອໃຫ້ສະມາຊິກພັກ, ພະນັກ ງານພາຍໃນຄະນະໂຄສະນາອົບຮົມແຂວງ ກໍາໄດ້ ແລະ ເປັນບ່ອນອີງໃນການຈັດຕັ້ງເຄື່ອນໄຫວວຽກງານໃນຕໍ່ໜ້າ
- ວາລະທີ 2: ໄດ້ຮັບຟັງການເຜີ່ຍແຜ່ຜົນສໍາເລັດກອງປະຊຸມຄັ້ງປະຖົມມະລຶກ ຂອງສະພາແຫ່ງຊາດຊຸດທີ IX ແລະ ສະພາປະຊາຊົນແຂວງ ຊຸດທີ II ໃຫ້ກຽດເຜີ່ຍແຜໂດຍ ທ່ານ ຈັນທະວົງ ບົວລະພັນ, ຮອງເລຂາໜ່ວຍພັກ, ຮອງຫົວໜ້າ ຄະນະໂຄສະນາອົບຮົມແຂວງວຽງຈັນ ເຊີ່ງທ່ານໄດ້ຍົກໃຫ້ເຫັນ ດ້ານໂຄງປະກອບບຸກຄະລາກອນວຽກງານ, ຂອງສະພາແຫ່ງຊາດ, ລັດຖະບານ, ອົງການໄອຍະການປະຊາຊົນສູງສຸດ ສານປະຊາຊົນສູງສຸດ, ອົງການກວດສອບແຫ່ງລັດ ແລະ ອົງການກວດກາລັດ ພ້ອມດຽວກັນນັ້ນກໍ່ໄດ້ຍົກໃຫ້ເຫັນດ້ານກົງຈັກ ແລະ ບຸກຄະລາກອນ, ວຽກງານດ້ານຕ່າງໆຂອງສະພາປະຊາຊົນແຂວງ ຊຸດທີ II ແນ່ໃສ່ເຮັດໃຫ້ພະນັກງານ ສະມາຊິກພັກໄດ້ຮັບຮູ້ເຂົ້າໃຈໄດ້ ຕໍ່ວຽກໃນຂົງເຂດດັ່ງກ່າວພ້ອມດຽວກັນນັ້ນກໍ່ເພື່ອສືບຕໍ່ສ້າງການຫັນປ່ຽນທາງດ້ານແນວຄິດ-ຈິນຕະນາການປັບປຸງຍົກສູງຫຼັກໝັ້ນການເມືອງ, ຍົກສູງນໍ້າໃຈເສຍສະຫຼະ ແລະ ຢຶດໝັ້ນອຸດົມການຂອງພັກ, ຂອງສະມາຊິກພັກພະນັກງານໃຫ້ເດັດດ່ຽວໜຽວແໜ້ນ ພ້ອມກັນຍົກສູງຄວາມສາມາດນໍາພາຂອງພັກ ເພີ່ມທະວີຄວາມສາມັກຄີເປັນປຶກແຜນ, ເອົາໃຈໃສ່ເຮັດວຽກງານສຶກສາອົບຮົມການເມືອງ-ແນວຄິດ, ປັບປຸງແບບແຜນວິທີ່ເຮັດວຽກໃຫ້ສອດຄ່ອງ ຕາມທິດຊີ້ນໍາ ກໍ່ຄືຫຼັກການຂອງພັກ, ກອງປະຊຸມ ໄດ້ປິດລົງໃນເວລາ 16:30. ຂອງວັນດຽກັນ.
ໜ່ວຍກູໄພ: 1625
ມີ 6 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌